પાટીદાર પાવરને અગાઉની જેમ જાળવી રાખવા ભાજપ હાઇકમાન્ડ એએમટીએસ અથવા સ્કૂલ બોર્ડ પૈકી કોઇ પણ એક ટોચની કમિટીમાં પાટીદાર ચેરમેનની નિમણૂક કરશે. પરિણામે પહેલાંની જેમ ઓછામાં ઓછા બે ટોચના હોદ્દાઓ પર પાટીદાર પાવર જોવા મળશે. સ્કૂલ બોર્ડના હાલના ચેરમેન જગદીશ ભાવસારને રિપીટ કરે તેવી કોઇ પણ પ્રકારની શકયતા નજરે પડતી નથી. તેમની વિદાય નિશ્ચિત છે. જોકે સ્કૂલ બોર્ડના ચેરમેનપદે મહિલાની પસંદગી પણ સંભવિત નથી. સ્કૂલ બોર્ડના નવા ચેરમેન કાં તો ભાજપની ચૂંટાયેલી પાંખ અથવા સંગઠનમાંથી નીમવામાં આવશે. જોકે ર૦૦પ-ર૦૧૦ની ટર્મમાં મેયરની ચૂંટણીના ૧૧ મહિના બાદ જગદીશ ભાવસાર સ્કૂલ બોર્ડના ચેરમેનપદે ચૂંટાઇ આવ્યા હતા.